**Darbības programmas „Izaugsme un nodarbinātība” 9.2.1. specifiskā atbalsta mērķa „Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām” 9.2.1.2. pasākuma „Iekļaujoša darba tirgus un nabadzības risku pētījumi un monitorings” īstenošanas noteikumu projekta sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Darbības programmas „Izaugsme un nodarbinātība” 9.2.1. specifiskā atbalsta mērķa „Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām” 9.2.1.2. pasākuma „Iekļaujoša darba tirgus un nabadzības risku pētījumi un monitorings” īstenošanas noteikumu projekts izstrādāts atbilstoši Darbības programmas „Izaugsme un nodarbinātība” mērķiem un Ministru Prezidenta 2014. gada 21. jūlija rezolūcijai Nr.12/2014-JUR-151, saskaņā ar kuru līdz 2017. gada 1. decembrim atbilstoši kompetencei jāsagatavo un noteiktā kārtībā jāiesniedz Ministru kabinetā (turpmāk – MK) 2014. gada 3. jūlija Eiropas Savienības struktūrfondu un Kohēzijas fonda 2014.-2020. gada plānošanas perioda vadības likuma 20. panta 13. punktā minēto tiesību aktu projektus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Pēdējo gadu ekonomiskie, sociālie un demogrāfiskie izaicinājumi, t.sk. iedzīvotāju (īpaši darbspējīgo) skaita samazināšanās, sabiedrības novecošanās, ekonomiskā un finanšu krīze, sociālās atstumtības un nabadzības palielināšanās, kā arī kvalitatīvas izmaiņas Eiropā personu ar invaliditāti atbalsta ideoloģijā ir likuši pārvērtēt sociālās jomas politiku prioritātes.  Šobrīd Latvijā jau vairāk nekā desmit gadus pastāv augsts nabadzības un sociālās atstumtības risks, salīdzinot ar attīstītajām Eiropas Savienības (turpmāk – ES) dalībvalstīm. Aktuālākie Centrālās statistikas pārvaldes (turpmāk – CSP) dati liecina, ka 2013. gadā nabadzības vai sociālās atstumtības riskam tika pakļauti 32,7 procenti Latvijas iedzīvotāju. Uz nabadzības riska sliekšņa atradās 21,2 procenti Latvijas iedzīvotāju. Viena no iedzīvotāju grupām, kura ir pakļauta lielākiem nabadzības un sociālās atstumtības riskiem, ir personas ar invaliditāti (2015. gada 5. janvāri bija 168 tūkstoši).  Nabadzības un sociālās atstumtības apkarošana ir izvirzīta par vienu prioritārajiem mērķiem ES stratēģijā „Eiropa 2020”. Tajā ir noteikts līdz 2020. gadam par vismaz 20 miljoniem samazināt to cilvēku skaitu ES, kurus skar nabadzība un sociālā atstumtība. Pirmo reizi ES vēsturē nabadzības mazināšana ir noteikta kvantificētā izteiksmē, kas stiprina šo apņemšanos, jo liek rūpīgāk analizēt datus, meklējot cēloņsakarības un atbilstošākos risinājumus. Latvijas nabadzības samazināšanas mērķis ir balstīts uz diviem indikatoriem - nabadzības riska indekss un/vai personu īpatsvars zemas darba intensitātes mājsaimniecībās, nosakot, ka līdz 2020. gadam nabadzības un sociālās atstumtības risks jānovērš 121 tūkstotim Latvijas iedzīvotāju. Latvijas mērķi nabadzības mazināšanai ir iezīmēti arī *Nacionālajā attīstības plānā 2014.-2020. gadam*. Nabadzības un ienākumu nevienlīdzības mazināšana ir noteikta kā viena no valdības prioritātēm. Saskaņā ar Deklarācijas par Laimdotas Straujumas vadītā MK iecerēto darbību II sadaļas 84. punktu – „Ar nodokļu un sociālā atbalsta instrumentiem nodrošināsim iedzīvotājiem ar zemiem ienākumiem straujāku ienākumu pieaugumu nekā vidēji visā sabiedrībā.” Viss iepriekšminētais pieprasa regulāru un sistemātisku rādītāju un uz nabadzības mazināšanu vērsto rīcībpolitiku analīzi, lai novērtētu esošo politiku ietekmi, identificējot pasākumus, kuru ieviešana un īstenošana nedod vai dot nepietiekamu vēlamo rezultātu un nosakot jaunus pasākumus vai pilnveidojot esošās aktivitātes nabadzības samazināšanas mērķa sasniegšanai. Līdz šim CSP publicētie dati, kas iegūti ar “ES statistika par ienākumiem un dzīves apstākļiem” (The European Union Statistics on Income and Living Conditions, saīsinājums: EU - SILC) palīdzību tiek analizēti periodiski, pēc pieprasījuma un tikai atsevišķos griezumos (piemēram, vecums). Attiecīgi nepastāv sistemātiska nabadzības un sociālās atstumtības situāciju raksturojošo statistikas datu analīze, kā arī netiek veikts esošo rīcībpolitiku ietekmes novērtējums, lai noteiktu, vai iniciētās un ieviestās politikas sniedz ieguldījumu nabadzības un sociālās atstumtības mazināšanā. Viens no rādītājiem, kas atspoguļo iedzīvotāju minimālo patēriņu vajadzības, ir pilna iztikas minimuma patēriņa preču un pakalpojumu grozs (turpmāk - iztikas minimuma grozs). Latvijā no 1991.-2013. gadam ikgadēji un ik mēnesi tika aprēķināta iztikas minimuma groza vērtība vienam iedzīvotājam, taču no 2014. gada tā aprēķināšana tika pārtraukta. Iztikas minimuma groza aprēķināšanas pārtraukšanas iemesli ir skaidrojumi ar to, ka tā aprēķini tika balstīti uz 1991. gadā izstrādāto metodoloģiju, kas neatbilda mūsdienu sociālekonomiskajai situācijai un attiecīgi – iedzīvotāju minimālā patēriņa standartiem. Ņemot vērā, ka iztikas minimuma groza datus regulāri izmantoja dažādas ietekmes puses, piemēram, mediji, sabiedrība, sociālie partneri, un to, ka iztikas minimuma grozs var kalpot par rādītāju, lai novērtētu esošo rīcībpolitiku adekvātumu, ir nepieciešams izstrādāt jaunu, esošajai situācijai atbilstošu iztikas minimuma grozu.  Ņemot vērā, ka iekļaujošs darba tirgus Latvijā līdz šim nav kompleksi pētīts un, lai novērtētu dažādu atbalsta pasākumu un politikas rīcības virzienu ietekmi uz dažādām mērķa grupām un iespējām integrēties darba tirgū un sabiedrībā, nepieciešams veikt zinātnisko pētījumu, tādējādi izvērtējot īstenotos pasākumus un politikas rīcības virzienus iekļaujošas nodarbinātības jomā. Minēto problēmu risināšanai tiks īstenots Darbības programmas „Izaugsme un nodarbinātība” 9.2.1. specifiskā atbalsta mērķa „Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām” 9.2.1.2. pasākuma „Iekļaujoša darba tirgus un nabadzības risku pētījumi un monitorings” (turpmāk – pasākums), kura mērķis ir izveidot nabadzības un sociālās atstumtības situācijas – datu un rīcībpolitiku – pārraudzības sistēmu, nodrošināt iekļaujoša darba tirgus rīcībpolitikas pilnveidi, kā arī noteikt metodoloģiski pamatotu un sociālekonomiskajai situācijai atbilstošu iztikas minimuma patēriņa preču un pakalpojumu grozu. Atbalsts iekļaujoša darba tirgus un nabadzības risku pētījumiem un monitoringam nepieciešams, lai novērtētu un analizētu nacionālās nabadzības samazināšanas rīcībpolitikas ietekmi uz ES līmeņa rādītāju sasniegšanu un iegūtu informāciju par personu ar invaliditāti atbalsta sistēmas starptautisko praksi, kā arī, lai izveidotu un aprobētu iztikas minimuma patēriņa preču un pakalpojumu groza modeli nacionālā un teritoriālā griezumā. Īstenojot pasākumu ierobežotas projekta iesniegumu atlases veidā, kā finansējuma saņēmējs ir noteikta Labklājības ministrija, kas virzīs nacionālā mēroga nabadzības un sociālās atstumtības mazināšanas rīcībpolitikas, minimālo vajadzību un patēriņa identificēšanas, kā arī invaliditātes jomas starptautiskās prakses izpētes sistēmas reformas, koncentrējot finansējumu uz šo mērķu sasniegšanu. Pasākuma mērķu sasniegšanai MK noteikumu projekts paredz īstenot vairākas atbalstāmās darbības, kuras pamātā īstenos atbilstoši Publisko iepirkumu likumam piesaistīti pakalpojuma sniedzēji:1. **ikgadēji nabadzības un sociālās atstumtības mazināšanas rīcībpolitikas izvērtējumi**, kuru mērķis ir, balstoties uz CSP publicētajām ikgadējo ES statistiku par ienākumiem un dzīves apstākļiem datu kopām, veikt sistemātisku un ikgadēju nabadzības un sociālās atstumtības situāciju raksturojošo statistikas datu analīzi, kā arī veikt nacionālās rīcībpolitikas ietekmes novērtējumu ar mērķi noteikt, vai iniciētās un ieviestās politikas sniedz pietiekamu un mērķētu ieguldījumu nabadzības un sociālās atstumtības mazināšanā;
2. **pētījums par starptautisko praksi personu ar invaliditāti atbalsta sistēmu jomā,** kura mērķis ir izzināt atsevišķas valsts atbalsta formām personām ar invaliditāti citās ES dalībvalstīs (indikatīvi piecās dalībvalstīs), lai gūtu padziļinātu priekšstatu par dažādu atbalsta veidu ietekmi uz personu ar invaliditāti dzīves kvalitātes uzlabošanu, atbalsta pakalpojumu niansēm, kas veicina šo pakalpojumu pieejamību un nepieciešamību, kā arī rekomendācijas nacionāla līmeņa atbalsta sistēmas izmaiņām personām ar funkcionāliem traucējumiem. Piecu ārvalstu pieredze tiek noteikta, lai nodrošinātu reprezentatīvas prakses pārstāvniecību. Tiek paredzēts, ka tiks noteiktas ES dalībvalstis ar līdzīgu administratīvo iekārtu (Centrāleiropas un Ziemeļeiropas valstis). Savukārt konkrētas valstis tiks iezīmētas, sagatavojot pētījuma tehnisko specifikāciju un izvērtējot valstu pieredzi.

 Pētījums par starptautisko praksi personu ar invaliditāti atbalsta sistēmu jomā sniegs salīdzināmus un objektīvus datus par ES dalībvalstu praksi, diversificējot atbalsta piešķiršanas gradāciju personām ar invaliditāti. Nozares politikas jaunu iniciatīvu pamatošanā, īpaši, kas skar selektīvu atbalstu specifiskām personu grupām, ir nepieciešami objektīvi un uzticami dati, kas norāda izvēlētās politikas sociālo taisnīgumu un finansiālo pamatotību (minētā problēma ar objektīvu datu trūkumu tika identificēta, piemēram, sagatavojot politikas plānošanas dokumentu: “Apvienoto Nāciju Organizācijas Konvencijas par personu ar invaliditāti tiesībām īstenošanas pamatnostādnes 2014.–2020. gadam” (turpmāk – ANO Konvencijas Pamatnostādnes). Piemēram, ES dalībvalstu īstenotais atbalsts personām ar invaliditāti monetārā vai nemonetārā veidā, sadalījumā pa atbalsta veidiem (pabalsti, atvieglojumi) pēc personas ar invaliditāti funkcionālo traucējumu veida un invaliditātes (vai darbspēju zaudējuma procentos) smaguma pakāpes, sniegs informāciju, pēc kādiem parametriem varētu tikt piešķirts atšķirīgs atbalsts personām ar invaliditāti, stiprinot nozares uzsākto pāreju no pasīvi medicīniskās pieejas uz sociālo un cilvēktiesību pieeju. Iepriekš šajā jomā tika veikti līdzīgi pētījumi, taču tie nespēja sniegt visu nepieciešamo informāciju, piemēram, sagatavojot ANO Konvencijas Pamatnostādnes, tika izmantoti sekojoši pētījumi:1.Izglītības iniciatīvu centra pētījums „Bērnu ar speciālajām vajadzībām izglītības finansēšana un pārvaldība Latvijā: sistēmas izvērtējums”, kas primāri koncentrējās uz speciālo izglītības iestāžu finansēšanas iespējām, nevis uz praktisko mehānismu analīzi, kas individuāli valstīs veicina bērnu ar invaliditāti integrāciju vispārējā izglītības sistēmā;2. Veselības obligātās apdrošināšanas valsts aģentūras pētījums „Iedzīvotāju apmierinātība ar veselības aprūpes pakalpojumiem un to saņemšanas iespējām”;3. Jolantas Milleres pētījums „Bērnu ar invaliditāti ģimeņu dzīves kvalitāte Latvijā”;4. Latvijas kustības par neatkarīgu dzīvi (turpmāk - LKNDZ) pētījums „Bērnu un jauniešu ar intelektuālās attīstības traucējumiem situācija Latvijā”;5. Latvijas nedzirdīgo savienības pētījums “Koncepcija nedzirdīgo un smagi vājdzirdīgo speciālo izglītības iestāžu absolventu integrācijai profesionālās izglītības sistēmā, darba tirgū. Moduļu sistēmapraksts”. Savukārt pārejas procesā uz jauno invaliditātes noteikšanas sistēmu, kas sāka darboties no š.g. 1. janvāra un sagatavojot MK noteikumus Nr. 805 “Noteikumi par prognozējamas invaliditātes, invaliditātes un darbspēju zaudējuma noteikšanas kritērijiem, termiņiem un kārtību” tika izmantots Veselības un darbspēju ekspertīzes ārstu valsts komisijas veiktais pētījums „Pētījums par citu valstu invaliditātes noteikšanas sistēmām“. Papildus, sagatavojot 9.2.2.1. pasākuma “Deinstitucionalizācija” pamatojošo dokumentāciju, tika izmantots LKNDZ veiktais pētījums „Bērnu un jauniešu ar intelektuālās attīstības traucējumiem situācija Latvijā”;1. **zinātniskais pētījums par sociālās atstumtības riskam pakļauto bezdarbnieku iespējām iekļauties darba tirgū**,kura veikšanai plānots piesaistīt pasaulē atzītus pētījumu par sociālajiem procesiem, kā arī bezdarbniekiem un darba meklētājiem, veicējus (piemēram, Ekonomiskās sadarbības un attīstības organizācija (OECD) un/vai Pasaules Bankas ekspertus). Zinātniskajā pētījumā tiks veikta detalizēta analīze par mērķa grupu, t.sk. strādājošiem ar zemiem ienākumiem un tas paredz veikt esošās rīcībpolitikas ietekmes analīzi uz situācijas uzlabošanos, piemēram, kā bezdarbnieku aktivizācijas pasākumi ietekmē mērķa grupas iestāšanos darbā. Balstoties uz līdzšinējo Labklājības ministrijas pieredzi (2013. gadā pasūtot Pasaules Bankas pētījumu “**Latvija: kurš ir bezdarbnieks, ekonomiski neaktīvais vai trūcīgais? Pēckrīzes politikas izvēļu izvērtējums**”), kāda no organizācijām var pieprasīt avansa maksājumu pētījuma izstrādei, tādēļ tiek noteikts, ka Labklājības ministrija var paredzēt avansa maksājumu 20 procentu apmērā, pasūtot zinātnisko pētījumu;
2. **jauna iztikas minimuma groza metodoloģijas izstrāde un apbrobācija (izmēģinājumprojekti)**, ar mērķi veikt jauna iztikas minimuma groza metodoloģijas izstrādi, tās aprobāciju nacionālā un teritoriālā griezumā izmēģinājumprojektu veidā (t.sk. datu vākšana un apstrāde). Iztikas minimuma patēriņa preču un pakalpojumu groza satura un apjoma noteikšanai paredzēts veikt ES dalībvalstu izmantoto iztikas minimuma patēriņa preču un pakalpojumu grozu vai tā ekvivalentu analīzi, t.sk. apskatot labās prakses piemērus no ārvalstīm.

 Izstrādājot metodoloģijas iepirkuma dokumentāciju, tiks noteikts daudz detalizēts tipu griezums, kādā būs jānodrošina metodoloģijas sniegtā informācija, t.sk. griezumā: ģimenes stāvoklis daudzbērnu ģimene - vecāks, kas viens audzina bērnu - viena bērna ģimene - ģimene bez bērniem utt. Ņemot vērā LM iekšējos un ārējos termiņus, t.sk. Pārresoru koordinācijas centra sniegto informāciju par minimālā iztikas groza metodoloģijas izstrādes termiņiem, kas izriet no Koncepcijas “Par minimālā ienākumu līmeņa noteikšanu”, šīs atbalstāmās darbības uzsākšana tiek noteikta par primāro. Attiecīgi tiks uzsāktas visas nepieciešamās darbības, lai speciālistu piesaistīšana un darba formulēšana (iepirkuma dokumentācijas sagatavošana un iepirkuma veikšana), notiktu līdz 2016. gada sākumam, sekojoši veicot metodoloģijas izmēģinājumprojektu (aprobāciju) līdz 2018. gada beigām. Pašlaik Labklājības ministrija neidentificē riskus, lai līdz 2018. gada beigām Koncepcijā “Par minimālā ienākumu līmeņa noteikšanu” noteiktie termiņi netiktu ievēroti. Jauna iztikas minimuma groza metodoloģijas izstrādeipilnvērtīgai ieviešanai un jaunizstrādātās iztikas minimuma groza metodoloģijas rezultātu uzticamībai, tiek plānots veikt minētās metodoloģijas aprobāciju ne tikai nacionālā, bet arī teritoriālā līmenī, lai nodrošinātu kvalitatīvu un esošai sociālekonomiskajai situācijai atbilstošu rezultātu. CSP līdz 2013. gada beigām ik mēnesi aprēķināja iztikas minimuma groza vērtību vidēji vienam Latvijas iedzīvotājam, neaprēķinot datus par iedzīvotājiem pēc mājsaimniecības tipa, vecuma, dzimuma vai teritorijas, savukārt jaunā iztikas minimuma groza aprēķināšanai tiks izmantoti minētie griezumi, kas ir būtiski padziļinātas informācijas iegūšanai. Papildus jāmin, ka nacionāli un teritoriāli izmēģinājumprojekti tiks veikti, ņemot vērā, ka iztikas minimuma grozs tiek aprēķināts vienam cilvēkam mēnesī, ņemot par pamatu groza vērtību – preču un pakalpojumu daudzumus naturālā izteiksmē (patēriņa norma) reizinot ar novērojamā mēneša vidējām cenām Latvijā, bet, pieņemot, ka vidējās cenas precēm un pakalpojumiem atšķiras atkarībā no Latvijas teritorijas, tiks iegūti savstarpēji salīdzināmi dati par iztikas minimuma groza apjomu teritoriālā griezumā. Teritoriālais griezums ir būtisks, lai apstiprinātu vai noliegtu pieņēmumu, ka dzīvošana ārpus galvaspilsētas un lielajām pilsētām ir izmaksu ziņā lētāka, kam šobrīd nav pamatotu argumentu. Izmēģinājumprojektu, kas ir izstrādās iztikas minimuma groza metodoloģijas ieviešanai izmēģinājuma veidā, tiek plānots īstenot, lai pēc iespējas vairāk pielāgotu iztikas minimuma grozu reālai situācijai praksē. Tas paredz to, ka jaunizstrādātā iztikas minimuma groza metodoloģija tiek pārbaudīta nacionālajā un reģionālajā līmenī. Īstenojot pasākumu, tiek paredzēts, ka, izstrādājot ikgadējos nabadzības un sociālās atstumtības mazināšanas rīcībpolitikas izvērtējumus, zinātnisko pētījumu par sociālās atstumtības riskam pakļauto bezdarbnieku iespējām iekļauties darba tirgū un jauna iztikas minimuma groza metodoloģijas izstrādi un aprobāciju (attiecīgi MK notiekumu 13.1., 13.3. un 13.4. apakšpunkts), to uzraudzību (konsultēšanu, priekšlikumu sniegšanu, ieviešanas progresa analīzi) veiks Labklājības ministrijas izveidota Sociālās iekļaušanas politikas koordinācijas komiteja (turpmāk - komiteja). Savukārt pētījuma par starptautisko praksi personu ar invaliditāti atbalsta sistēmu jomā (MK noteikumu 13.2. apakšpunkts) uzraudzību (konsultēšanu, priekšlikumu sniegšanu, ieviešanas progresa analīzi) nodrošinās Labklājības ministrijas izveidota Invalīdu lietu nacionālā padome (turpmāk - padome). Provizoriskās katras pasākuma ietvaros plānotās atbalstāmās darbības izmaksas:Iztikas minimuma groza metodoloģijas izstrāde un aprobācija – 675 400 *euro*, Starptautiskās invaliditātes prakses pētījuma izstrāde – 75 900 *euro*,Nabadzības un sociālās atstumtības mazināšanas rīcībpolitikas novērtējumu izstrāde – 65 400 *euro*,Zinātniskā pētījuma par sociālās atstumtības riskam pakļauto bezdarbnieku iespējām iekļauties darba tirgū izstrāde – 263 260 *euro*. Pasākuma ietvaros, kura īstenošana plānota no 2015. gada IV ceturkšņa līdz 2022. gada 31. decembrim, ir sasniedzams sekojošs iznākuma rādītājs: specifiskais iznākuma rādītājs – iekļaujoša darba tirgus un nabadzības risku pētījumi (izvērtējumi, metodoloģijas), kuru izstrādei sniegts atbalsts (skaits) – 10.Pasākuma ietvaros plānotais kopējais attiecināmais finansējums ir 1 079 960 *euro*, t.sk. ESF finansējums – 917 966 *euro* un valsts budžeta finansējums – 161 994 *euro.*Pasākumam ir netieša ietekme uz HP “Vienlīdzīgas iespējas” un tā ietvaros ir plānotas specifiskas darbības horizontālā principa “Vienlīdzīgas iespējas” veicināšanai, proti, pētījumu un izvērtējumu saturā tiks integrēti vienlīdzīgu iespēju jautājumi (dzimumu līdztiesība, personu ar invaliditāti tiesības un vienlīdzīgas iespējas, nediskriminācija vecuma un etniskās piederības dēļ), kā arī pētījumu un izvērtējumu dati tiks analizēti dzimumu, vecumu, invaliditātes un etniskās piederības griezumos.Pasākuma īstenošanā nav plānota sinerģijā ar citiem prioritārā virziena “Sociālā iekļaušana un nabadzības apkarošana” specifisko atbalsta mērķu pasākumiem.Papildus pasākuma īstenošanai 9.2.1. SAM ietvaros plānots īstenot:1. 9.2.1.1.pasākumu “Profesionāla sociālā darba attīstība pašvaldībās”, kura īstenošana plānota no 2015. gada 3.ceturkšņa līdz 2022. gada 4.ceturksnim. Pasākuma ietvaros tiks nodrošinātas apmācības un supervīzijas pašvaldību sociāla darba speciālistiem, kā arī uzlabota pašvaldību sociālo dienestu darba kvalitāte. Plānotais pasākuma kopējais finansējums ir 8 526 615 *euro* un pasākuma ietvaros projektu īstenos Labklājības ministrija sadarbībā ar pašvaldībām;
2. 9.2.1.3.pasākumu “Darbs ar bērniem ar saskarsmes grūtībām un uzvedības traucējumiem, un ar vardarbības ģimenē gadījumiem”, kura īstenošana plānota no 2016. gada 1.ceturkšņa līdz 2020. gada 4.ceturksnim. Pasākuma ietvaros tiks izstrādātas un ieviestas programmas darbam ar bērniem ar saskarsmes grūtībām un uzvedības traucējumiem, nodrošinātas speciālistu apmācības, kā arī izveidoti konsultatīvie punkti (kabineti) atbalsta sniegšanai ģimenēm, kurās ir bērni ar saskarsmes grūtībām un uzvedības traucējumiem, kā arī ģimenēm, kurās ir vardarbības gadījumi. Plānotais pasākuma kopējais finansējums ir 2 347 737 *euro* un pasākuma ietvaros projektu īstenos Valsts bērnu tiesību aizsardzības inspekcija.
 |
|   | Projekta izstrādē iesaistītās institūcijas | MK noteikumu projekts šo jomu neskar. |
| 4. | Cita informācija |  Projekta iesnieguma vērtēšanas kritērijus, kurus piemēro pasākuma ietvaros projekta iesnieguma vērtēšanā, ir plānots apstiprināt Eiropas Savienības struktūrfondu un Kohēzijas fonda 2014.–2020. gada plānošanas perioda Uzraudzības komitejā, kuras sastāvā ir iekļauti arī sociālie, nevalstiskā sektora un reģionālie partneri. Konsultācijas un diskusijas ar nevalstiskajām organzācijām par pasākuma īstenošanu ir notikušas vairākkārtīgi. Elektronisks e-pasts ar visu pētījumu izklāstu, saturu, tēmām un ietvaru tiks nosūtīts sekojošām organizācijām: biedrībai „Latvijas Cilvēku ar īpašām vajadzībām sadarbības organizācija „SUSTENTO””, apvienībai „Apeirons” un “Resursu centru cilvēkiem ar garīgiem traucējumiem “Zelda””.  Šīs komunikācijas rezultātā “SUSTENTO” izteica lūgumu, veicot iepirkumu iekļaut tehniskajā specifikācijā prasību - piesaistot pētījuma komandu piesaistīt personu/-as, kurām ir pieredze darbā ar personām ar invaliditāti, saprot viņu vajadzības un izprot atbalsta sistēmas dažādos griezumos. No organizācijas “Apeirons” tika saņemts konceptuāls saskaņojums par tēmas svarīgumu un akūto nepieciešamību Latvijā, bet netika izteikt prasība veikt detalizētākus precizējumus. Savukārt organizācija “Zelda” komentārus neizteica. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sociālās politikas veidotāji. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015. gads** | Turpmākie trīs gadi (*euro*) |
| **2016.** | **2017.** | **2018.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 17 808 | 331 578 | 292 478 | 221 389 |
| 2. Budžeta izdevumi: | 0 | 20 950 | 390 092 | 344 092 | 260 458 |
| 3. Finansiālā ietekme: | 0 | -3 142 | -58 514 | -51 614 | -39 069 |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Eiropas Savienības fondu darbības programmas „Izaugsme un nodarbinātība” 9.2.1.specifiskā atbalsta mērķa „Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām” pasākuma projektam plānots kopējais finansējums (kopējās attiecināmās izmaksas) 1 079 960 *euro*, t.sk. ESF finansējums – 917 966 *euro* un valsts budžeta finansējums – 161 994 *euro*. Budžeta ieņēmumi ir finansējuma ESF daļa 85 procentu apmērā no projekta attiecināmām izmaksām.Budžeta izdevumi ir kopējie projekta ieviešanai nepieciešamie līdzekļi.Projektu plānots ieviest no 2015. gada IV ceturkšņa līdz 2022. gada IV ceturksnim. Pirmajā projekta ieviešanas gadā plānots uzsākt starptautiskās invaliditātes prakses pētījuma īstenošanu (indikatīvi divu procentu liels finansējums no kopējā pasākuma finansējuma), projekta otrajam gadam finansējums plānots indikatīvi 36 procentu apmērā (turpinās starptautiskās invaliditātes prakses pētījuma nodevuma izstrāde un tiks uzsākta iztikas minimuma groza metodoloģijas izstrāde un aprobācija), projekta trešajam gadam finansējums plānots indikatīvi 32 procentu apmērā (turpinās iztikas minimuma groza metodoloģijas izstrāde un aprobācija), projekta ceturtajam gadam finansējums plānots indikatīvi 24 procentu apmērā (tiks veikts zinātniskais pētījums par sociālās atstumtības riskam pakļauto bezdarbnieku iespējām iekļauties darba tirgū), bet pārējiem projekta īstenošanas laikam ik gadu tiek plānots, apmēram, 1 procents no projekta finansējuma (projekta administrēšanas nodrošināšana un ikgadējo nabadzības izvērtējumu izstrāde). Provizoriskās katras pasākuma ietvaros plānotās atbalstāmās darbības izmaksas:- iztikas minimuma groza metodoloģijas izstrāde un aprobācija – 675 400 *euro*;- starptautiskās invaliditātes prakses pētījuma izstrāde – 75 900 *euro*;**-** nabadzības un sociālās atstumtības mazināšanas rīcībpolitikas novērtējumu izstrāde – 65 400 *euro*;- zinātniska pētījuma par iekļaujošas nodarbinātības politikas īstenošanu izstrāde – 263 260 *euro*.**2015. gadam** kopējās izmaksas 20 950 *euro*, t.sk. ESF finansējums 17 808 *euro* un valsts budžeta finansējums 3 142 *euro*. Budžeta ilgtermiņa saistībās 2015. gadam finansējums projektam nav paredzēts. Labklājības ministrija 2015. gadā normatīvajos aktos noteiktajā kārtībā sagatavos un iesniegs Finanšu ministrijai līdzekļu pieprasījumu, indikatīvi, 2 300 000 *euro* apmērā, pārdalei no 74.resora ,,Gadskārtējā valsts budžeta izpildes procesā pārdalāmais finansējums” 80.00.00 programmas ,,Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.**2016. gadam** kopējās izmaksas 390 092 *euro*, t.sk. ESF finansējums 331 578 *euro* un valsts budžeta finansējums 58 514 *euro*.**2017. gadam** kopējās izmaksas 344 092 *euro*, t.sk. ESF finansējums 292 478 *euro* un valsts budžeta finansējums 51 614 *euro*.**No 2018. gadam** kopējās izmaksas 260 458 *euro*, t.sk. ESF finansējums 221 389 *euro* un valsts budžeta finansējuma 39 069 *euro*.**No 2019. gada līdz 2022. gadam** kopējās izmaksas 64 368 *euro* (gadā 16 092 *euro*), t.sk. ESF finansējums 54 713 *euro* (gadā indikatīvi 13 678 *euro*) un valsts budžeta līdzfinansējums 9 655 *euro* (gadā indikatīvi 2 414 *euro*). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Finansējuma sadalījums pa gadiem norādīts indikatīvi un var tikt precizēts projekta īstenošanas gaitā.Labklājības ministrija normatīvajos aktos noteiktajā kārtībā iesniegs Finanšu ministrijā pieprasījumu apropriācijas pārdalei no 74.resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.  Pasākuma īstenošanu ir nepieciešams uzsākt no šo noteikumu spēkā stāšanās dienas un pirms projekta iesnieguma apstiprināšanas, atļaujot līdz finansējuma pārdalei no 74. resora „Gadskārtējā valsts budžeta izpildes procesā pārdalāmais finansējums” programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” (turpmāk – 80.00.00 programma) Labklājības ministrijas izmaksas, kas radušās specifiskā atbalsta mērķa pasākums īstenošanai, finansēt no valsts pamatbudžeta apakšprogrammas 97.01.00 „Labklājības nozares vadība un politikas plānošana” Labklājības ministrijas administrēšanai apstiprinātā finansējuma. Pēc finansējuma pārdales no 80.00.00 programmas Labklājības ministrija nodrošinās veikto izdevumu pārgrāmatošanu uz noteikumos noteiktā specifiskā atbalsta mērķa pasākuma īstenošanai Valsts kasē atvērto pamatbudžeta izdevumu kontu.  Pasākuma īstenošanu (iepirkuma procedūras uzsākšana pakalpojuma sniedzēja piesaistei) ir nepieciešams uzsākt jau 2015. gada III ceturksnī (attiecīgi paredzot izdevumu attiecināmības periodu jau no MK noteikumu spēkā stāšanās dienas), lai nodrošinātu, ka atbalstāmās darbības - pētījuma par starptautisko praksi personu ar invaliditāti atbalsta sistēmu jomā pirmie rezultāti (nodevumi) būtu pieejami jau 2015. gada IV ceturksnī. Pirmo nodevumu iegūšana jau 2015. gada beigās ir būtiski nepieciešama, lai nodrošinātu objektīvu un salīdzināmu datu (informācijas) pieejamību par ES dalībvalstu nodrošināto atbalsta klāstu (pabalsti, atvieglojumi, izmantotie mehānismi cilvēku pieejai izglītībai un darba tirgum), kā arī lai nodrošinātu kvalitatīvāku jaunā politikas plānošanas dokumenta izstrādi, kas noteiks invaliditātes noteikšanas vispārējo ietvaru - "Invaliditātes noteikšanas plāns" (darbu pie jaunā plānošanas dokumenta Labklājības ministrija plāno uzsākt 2016. gada I ceturksnī). Uz šī plāna pamata sekojoši tiks uzsākta invaliditātes noteikšanas sistēmas bērniem izvērtējums un pilnveide (9.1.4.3. pasākuma “Invaliditātes ekspertīzes pakalpojuma kvalitātes uzlabošana” ietvaros), turpinot 2007.-2013. gada plānošanas periodā īstenoto invaliditātes noteikšanas sistēmas pilngadīgām personām izvērtējumu un pilnveidi. Tāpat, 2015. gada beigās Labklājības ministrija plāno rīkot domnīcu “Invaliditātes politikas nākotne” ar personu ar invaliditāti intereses pārstāvošajām biedrībām un nodibinājumiem, kur tiks izvērtēts cilvēkiem ar invaliditāti pieejamā atbalsta apjoms, tā adekvātums un atbilstība invaliditātes sociālā modeļa mērķiem, uz kuru šobrīd tiek virzīta nacionālā invaliditātes politika (pasākums tiek virzīts kā Labklājības ministrijas iniciatīva). Ņemot vērā iepriekšminēto, ir būtiski, ka pasākuma īstenošana tiek uzsākta jau 2015. gada III ceturksnī. Papildus pasākuma ietvaros izmaksas ir nepieciešams attiecināt no MK noteikumu spēkā stāšanās dienas, lai finansējuma saņēmējs varētu savlaicīgi sagatavoties projekta īstenošanas uzsākšanai (izveidot projekta vadības komandu un nodrošināt iepirkumu dokumentācijas sagatavošanu). Izmaksu attiecināšana un savlaicīga iepirkumu dokumentācijas izstrāde ir nepieciešamai, lai nodrošinātu MK 2014. gada 30. oktobra rīkojumā Nr.619 “Par koncepciju “Par minimālā ienākuma līmeņa noteikšanu”” noteiktā minimālā iztikas groza definēšanas termiņu līdz 2017. gada 31. decembrim un tā piemērošanu no 2018. gada 1. janvāra. Papildus skaidrojam, ka pirms minimālā iztikas groza definēšanas, ir nepieciešams izstrādāt metodoloģiju minimālā iztikas groza noteikšanai, ko ir plānots izstrādāt projekta ietvaros līdz 2017. gadam. Ņemot vērā to, ka, lai nodrošinātu metodoloģijas minimālā iztikas groza noteikšanai kvalitatīvu izstrādi, ir nepieciešams veikt minimālo iztiku ietekmējošo rādītāju analīzi, piemēram, mājsaimniecību diference atbilstoši teritoriālajam griezumam, iedzīvotāju vecuma grupām u.c., iepirkums par metodoloģijas izstrādi ir jāuzsāk jau 2015. gada IV ceturksnī. Plānojot attiecināmās izmaksas, tiek noteikts, ka nepieciešamības gadījumā projektā ir pieejami neparedzētie izdevumi divu procentu apmērā no kopējo attiecināmo tiešo izmaksu summas, paredzot to, ka, īstenojot kādu no projektā atbalstāmajām darbībām, var rasties neparedzētas izmaksas. MK noteikumu projekta 14.3. apakšpunktā un 18. punktā tiek noteiktas neparedzētās izmaksas, balstoties uz vadošās iestādes vadlīniju Nr.2.1. Attiecināmo un neattiecināmo izmaksu noteikšanai 2014.–2020. gada plānošanas periodā 10.2. apakšpunktu, kas paredz, ka neparedzētās izmaksas var rasties trešo personu radītu apstākļu dēļ (t.sk. izmaiņas normatīvajos aktos). LM paredz, ka šādi apstākļi var rasties, jo MK noteikumu projekta 13.1. apakšpunktā minētās atbalstāmās darbības - ikgadēji nabadzības un sociālās atstumtības mazināšanas rīcībpolitikas izvērtējumi - īstenošanai tiks veikta Centrālās statistikas pārvaldes publicēto ikgadējo apsekojumu “*ES statistika par ienākumiem un dzīves apstākļiem*” datu analīze, kā arī Pārskatu par sociālajiem pakalpojumiem un sociālo palīdzību (novadu un republikas pilsētu līmeņa datu analīze).  Atbilstoši 06.05.2015. panāktajai vienošanās ar Latvijas Pašvaldību savienību pēc Labklājības ministrijas pārziņā esošo valsts informācijas sistēmu pilnīgas ieviešanas, pakāpeniski tiks papildināti izvērtējumos izmantojamie datu avoti, iespēju robežās papildinot datu bāzes ar zemāku administratīvo griezumu (novadu līmenī). Ņemot vērā, ka valsts statistikas pārskatu sagatavošanas kārtību sociālo pakalpojumu un sociālās palīdzības jomā regulē 06.04.2010. noteikumi Nr.338 "*Noteikumi par valsts statistikas pārskatiem sociālo pakalpojumu un sociālās palīdzības jomā*" (turpmāk - MK noteikumi Nr.338), izmaiņas Pārskatu par sociālajiem pakalpojumiem un sociālo palīdzību sagatavošanas sistēmā (piemēram, paplašinot datu uzkrāšanas teritoriālo griezumu vai mainot klienta tipu) attiecīgi grozījumi ir jāveic arī MK noteikumos Nr.338 (precizējot uzkrājamo datu kopas), kas tieši ietekmē pasākuma ietvaros īstenojamā projekta analizējamās datu kopas un var ietekmēt datu analīzes izvērtējumu tvērumu un to apjomu (t.sk. iepirkuma procesa noslēguma fāzē vai izvērtējuma veikšanas laikā). Izmaiņas MK noteikumos Nr.338 (paplašinot datu uzkrāšanas kopu) projekta īstenošanas laikā, var radīt nepieciešamību pēc papildus datu analīzes (sākotnēji nav iekļauti līgumos), radot nepieciešamību pēc papildus izmaksām (neparedzētās izmaksas).  MK noteikumu projektā tiek noteikts saīsināts termiņš (viens mēnesis) lēmuma pieņemšanai par projekta iesnieguma apstiprināšanu, balstoties uz 16.02.2015. Ministru prezidenta rezolūciju Nr. 111-1/24, kas nosaka, ka 2015. gadā ir jānodrošina paātrināta ES fondu apguve. Ņemot vērā to, ka projekta iesnieguma vērtēšanas komisijā piedalās gan sadarbības iestādes, gan atbildīgās iestādes eksperti, uzskatām, ka viens mēnesis ir optimāls laiks projekta iesnieguma izvērtēšanai un lēmuma pieņemšanai. Jautājums par pasākuma ilgtspējas nodrošināšanu 2023. gadā un turpmākajos gados tiks virzīts izskatīšanai Ministru kabinetā kopā ar visu ministriju un centrālo valsts iestāžu priekšlikumiem jaunajām politikas iniciatīvām un iesniegtajiem papildu finansējuma pieprasījumiem likumprojekta par valsts budžetu kārtējam gadam un likumprojekta par vidēja termiņa budžeta ietvaru sagatavošanas un izskatīšanas procesā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Ja projekta īstenošanas laikā tiks identificēts normatīvā regulējuma trūkums vai normu neatbilstība, Labklājības ministrija noteiktajā kārtībā virzīs nepieciešamos tiesību aktu grozījumus. |
| 2. | Atbildīgā institūcija | Labklājības ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2013. gada 17. decembra Regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk – Eiropas Parlamenta un Padomes regula Nr.1303/2013). |
| 2. | Citas starptautiskās saistības | MK noteikumu projekts šo jomu neskar. |
| 3. | Cita informācija | Nav. |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes regula Nr.1303/2013 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Eiropas Parlamenta un Padomes regulas Nr.1303/2013  | MK noteikumu projekta24.4.apakšpunkts | Vienība tiek ieviesta pilnībā.Atbildīgā institūcija – LM (projekta ieviesēja). | Netiek paredzētas stingrākas prasības. |
|  |  |  |  |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | MK noteikumu projekts šo jomu neskar. |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | MK noteikumu projekts šo jomu neskar. |
| Cita informācija | Nav. |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | MK noteikumu projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| MK noteikumu projekts šo jomu neskar. | MK noteikumu projekts šo jomu neskar. | MK noteikumu projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām | MK noteikumu projekts šo jomu neskar. |
| Cita informācija | Nav. |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Īstenojot projektu, finansējuma saņēmējs nodrošina informācijas un publicitātes pasākumus, kas noteikti Komisijas regulā Nr.1303/2013 un normatīvajos aktos par kārtību, kādā Eiropas Savienības struktūrfondu un Kohēzijas fonda ieviešanā 2014.–2020. gada plānošanas periodā nodrošināma komunikācijas un vizuālās identitātes prasību ievērošana. |
| 2. | Sabiedrības līdzdalība projekta izstrādē | Sabiedrības līdzdalība tiek nodrošināta 2014.–2020. gada plānošanas perioda Eiropas Savienības struktūrfondu un Kohēzijas fonda nodarbinātības, darbaspēka mobilitātes, sociālās iekļaušanas un nabadzības apkarošanas prioritārā virziena pagaidu apakškomitejas 2014. gada 18. decembra sēdes ietvaros.Sabiedrības līdzdalība pasākuma īstenošanas noteikumu izstrāde tika nodrošināta, ievietojot informāciju Labklājības ministrijas tīmekļa vietnē un aicinot sabiedrības pārstāvjus klātienē vai rakstiski sniegt viedokli par MK noteikumu projektu tā izstrādes stadijā, nosūtot elektroniski uz e-pastu: atbildiga.iestade@lm.gov.lv |
| 3. | Sabiedrības līdzdalības rezultāti | MK noteikumu projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Labklājības ministrija kā finansējuma saņēmējs un kā atbildīgā iestāde. Centrālā un finanšu līgumu aģentūra kā sadarbības iestāde. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Pasākuma ietvaros netiks paplašinātas komitejas un padomes funkcijas. Komiteja un padome konsultēs finansējuma saņēmēju, sniegs priekšlikumus pasākuma ieviešanas pilnveidei un analīzēs ieviešanas progresu esošo funkciju ietvaros. Papildus skaidrojam, ka visi uzdevumi tiks veikti esošas komitejas un padomes administratīvās kapacitātes ietvaros.Pasākuma ietvaros netiek veidotas, likvidētas vai reorganizētas iestādes. |
| 3. | Cita informācija | Nav. |

Labklājības ministrs Uldis Augulis

18.06.15. 10:54

4983

Vjačeslavs Makarovs
Tel.: 67782958

Vjaceslavs.Makarovs@lm.gov.lv